**Ministru kabineta noteikumu projekta "Oficiālo publikāciju noteikumi" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2020. gada 24. novembra likums "Grozījumi Oficiālo publikāciju un tiesiskās informācijas likumā", kas atceļ visiem informācijas iesniedzējiem maksu par publikācijām oficiālajā izdevumā "Latvijas Vēstnesis" no 2021. gada 1. janvāra.[[1]](#footnote-1)Ministru kabineta 2020. gada 18. augusta sēdes protokola Nr. 49 38. § 3. punkts.[[2]](#footnote-2) |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020. gada 24. novembrī Saeima pieņēma grozījumus Oficiālo publikāciju un tiesiskās informācijas likumā (turpmāk – OPTIL), kas stājās spēkā 2021. gada 1. janvārī. Minētie grozījumi OPTIL atceļ visiem informācijas iesniedzējiem maksu par publikācijām oficiālajā izdevumā "Latvijas Vēstnesis" no 2021. gada 1. janvāra.Ar grozījumiem OPTIL tika izslēgts 13. panta pirmajā daļā ietvertais pilnvarojums Ministru kabinetam noteikt maksas apmēru par oficiālo publikāciju, maksas iekasēšanas kārtību un atvieglojumus. Regulējums stājās spēkā 2021. gada 1. janvārī. Līdz ar to saskaņā ar OPTIL 9. panta piekto daļu minētais regulējums zaudējis spēku 2021. gada 1. janvārī.Ievērojot minēto, nepieciešams grozīt Ministru kabineta 2013. gada 29. janvāra noteikumus Nr. 65 "Oficiālo publikāciju noteikumi" (turpmāk – MK noteikumi Nr. 65), svītrojot no tiem regulējumu, kas izriet no spēku zaudējušā pilnvarojuma OPTIL 13. panta pirmajā daļā.Vienlaikus saskaņā ar OPTIL pārejas noteikumu 10. punktu, ja citā normatīvā aktā ir paredzēts, ka par oficiālo publikāciju ir maksājama noteikta maksa, pēc 2021. gada 1. janvāra šo maksu nepiemēro.Tomēr vairākos citos likumos vēl ir saglabājies pilnvarojums Ministru kabinetam saistībā ar maksas iekasēšanu par publikācijām oficiālajā izdevumā "Latvijas Vēstnesis":1. Komerclikuma 11. panta trešā daļa paredz pilnvarojumu Ministru kabinetam noteikt izmaksu apmēru un iekasēšanas kārtību saistībā ar komercreģistra ierakstu izsludināšanu oficiālajā izdevumā "Latvijas Vēstnesis";
2. Politisko partiju likuma 18. panta otrā daļa paredz pilnvarojumu Ministru kabinetam noteikt publicēšanas kārtību, izmaksu apmēru un iekasēšanas kārtību saistībā ar partiju reģistra ziņu izsludināšanu oficiālajā izdevumā "Latvijas Vēstnesis";
3. Eiropas ekonomisko interešu grupu likuma 6. panta otrā daļa paredz pilnvarojumu Ministru kabinetam noteikt ierakstu izsludināšanas izmaksu apmēru un iekasēšanas kārtību saistībā ar Eiropas ekonomisko interešu grupu reģistra ierakstu izsludināšanu oficiālajā izdevumā "Latvijas Vēstnesis".

Tomēr, tā kā OPTIL pārejas noteikumu 10. punktā likumdevējs ir skaidri izteicis gribu, lai no 2021. gada 1. janvāra maksa par publikācijām oficiālajā izdevumā "Latvijas Vēstnesis" vairs netiek piemērota, nav pamata saglabāt MK noteikumos Nr. 65 regulējumu par izmaksu apmēru un iekasēšanas kārtību saistībā ar minēto reģistru ierakstu izsludināšanu oficiālajā izdevumā "Latvijas Vēstnesis".Ievērojot minēto, MK noteikumos Nr. 65 saglabājams regulējums tikai par:1) politisko partiju reģistra ziņu publicēšanas kārtību oficiālajā izdevumā "Latvijas Vēstnesis" (pilnvarojums Politisko partiju likuma 18. panta otrajā daļā);2) maksu par oficiālās publikācijas un tīmekļvietnē www.likumi.lv sistematizēto tiesību aktu nodošanu atkalizmantošanai (pilnvarojums OPTIL 18. panta pirmajā daļā).Tādējādi secināms, ka grozījumi MK noteikumos Nr. 65 pārsniedz pusi no noteikumu normu apjoma, līdz ar to ir sagatavots jaunu noteikumu projekts. Šā projekta mērķis ir atbilstoši pilnvarojumiem Politisko partiju likuma 18. panta otrajā daļā un OPTIL 18. panta pirmajā daļā noteikt politisko partiju reģistra ziņu publicēšanas kārtību oficiālajā izdevumā "Latvijas Vēstnesis", kā arī maksu par oficiālās publikācijas un tīmekļvietnē www.likumi.lv sistematizēto tiesību aktu nodošanu atkalizmantošanai.Lai nodrošinātu sabiedrībai savlaicīgu informāciju, salīdzinot ar spēkā esošo regulējumu, ir saīsināts termiņš, kādā Latvijas Republikas oficiālais izdevējs nodrošina politisko partiju reģistra ierakstu publicēšanu oficiālajā izdevumā "Latvijas Vēstnesis" – pašreizējo četru darbdienu laikā tas turpmāk tiks paveikts divu darbdienu laikā.  |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija, Latvijas Republikas oficiālais izdevējs – VSIA "Latvijas Vēstnesis". |
| 4. | Cita informācija | Nav. |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ikviena persona un oficiālo publikāciju informācijas radītāji un iesniedzēji – publisko un privāto tiesību subjekti, informācijas atkalizmantotāji. |
| 2. | Tiesiskā regulējuma ietekme uz tautsaimniecību un administratīvo slogu | Projekta ietekme ir vērtēta, Saeimai 2020. gada 24. novembrī pieņemot grozījumus OPTIL[[3]](#footnote-3). Ar izmaiņām OPTIL tiek samazinātas finansiālās izmaksas dažādām sabiedrības grupām (tai skaitā komersantiem), kuriem normatīvajos aktos ir paredzēts pienākums publicēt informāciju oficiālajā izdevumā "Latvijas Vēstnesis"; samazinās pašvaldību izdevumi par saistošo noteikumu publicēšanu, novada pašvaldībām samazinās izdevumi par saistošo noteikumu sistematizāciju un pieejamības nodrošināšanu. Svarīgi, ka atteikšanās no oficiālo publikāciju maksas par reģistra ierakstu publicēšanu saistībā ar komersanta dibināšanu pozitīvi ietekmē *Doing Business* rādītāju Latvijai, jo minētos izdevumus iekļauj biznesa uzsākšanas izmaksās.[[4]](#footnote-4)Atteikšanās no maksas par oficiālo publikāciju kopš 2021. gada 1. janvāra vairs nerada administratīvo slogu, kas veidojās no tā, ka pieteikuma iesniedzējs sniedz reģistra iestādei informāciju par samaksu, norādot maksājuma datumu, maksājuma dokumenta numuru, juridiskai personai – nosaukumu, fiziskai personai – vārdu un uzvārdu, kā arī uzrāda samaksu apliecinošu dokumentu. Reģistra iestāde fiksēja minēto informāciju un informēja par to Latvijas Republikas oficiālā izdevuma izdevēju, iesniedzot attiecīgo informāciju publicēšanai. Pieteikuma iesniedzēju administratīvās izmaksas šajā gadījumā samazinās aptuveni par 22459,80 *euro*/gadā, izmaksu monetārs novērtējums sniegts 3. punktā. Saņemot atvieglojumus, personām vairs nav jāsniedz informācija par tiesisko statusu (invaliditātes grupu, vai saņem vecuma pensiju, vai ir politiski represēta persona, vai ir maznodrošinātas vai trūcīgas ģimenes loceklis vai ir maznodrošināta vai trūcīga persona), taču šādi dati netiek uzkrāti, lai veiktu administratīvo izmaksu monetāro novērtējumu. Minētais samazina arī personas datu apstrādi. |
| 3. | Administratīvo izmaksu monetārs novērtējums | C = (f x l) x (n x b), kurC – informācijas sniegšanas pienākuma radītās izmaksas jeb administratīvās izmaksas (gadā);f – finanšu līdzekļu apjoms, kas nepieciešams, lai nodrošinātu projektā paredzētā informācijas sniegšanas pienākuma izpildi (stundas samaksas likme grāmatvedim (trešā līmeņa kvalifikācija) (profesijas klasifikators 431101) 2020. gada decembrī vidējā stundas tarifa likme bija 8,20 *euro* saskaņā ar Valsts ieņēmuma dienesta informāciju par darba vietām 2020. gada decembrī atbilstoši profesiju klasifikatoram[[5]](#footnote-5));l – laika patēriņš, kas nepieciešams, lai sagatavotu informāciju, kuras sniegšanu paredz projekts 0,083 h jeb 5 minūtes uz vienu maksājumu;n – subjektu skaits, uz ko attiecas projektā paredzētās informācijas sniegšanas prasības – par pamatu ņemts apmaksāto publikāciju, kas saistītas ar komercreģistru un uzņēmumu reģistru, skaits 2020. gadā 33000 gab.;b – cik bieži gada laikā projekts paredz informācijas sniegšanu – pieņemts, ka maksājums veikts vienu reizi gadā.22459,8 *euro* = (8,20 *euro/h* x 0,083 h) x (33000 gab. x 1 maksājums gadā) |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |
|  |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ņemot vērā OPTIL pārejas noteikumu 10. punktā likumdevēja skaidri izteikto gribu vairs nepiemērot maksu par publikācijām oficiālajā izdevumā "Latvijas Vēstnesis", atbilstoši grozījumi nepieciešami:1. Komerclikuma 11. panta trešajā daļā, svītrojot pilnvarojumu Ministru kabinetam noteikt izmaksu apmēru un iekasēšanas kārtību saistībā ar komercreģistra ierakstu izsludināšanu oficiālajā izdevumā "Latvijas Vēstnesis". Likumprojekts "Grozījumi Komerclikumā" (VSS-112), kas izsludināts Valsts sekretāru sanāksmē 11.02.2021., paredz izteikt Komerclikuma 11. pantu jaunā redakcijā, vairs neparedzot Ministru kabinetam minēto pilnvarojumu;
2. Politisko partiju likuma 18. panta otrajā daļā un Eiropas ekonomisko interešu grupu likuma 6. panta otrajā daļā, svītrojot no minētajiem likumiem pilnvarojumu Ministru kabinetam noteikt izmaksu apmēru un iekasēšanas kārtību saistībā ar partiju reģistra ziņu izsludināšanu oficiālajā izdevumā "Latvijas Vēstnesis". Atbilstoši grozījumi minētajos likumos tiks virzīti vienlaikus ar grozījumiem šajā likumā pēc būtības;
3. likumā "Par Latvijas Republikas Uzņēmumu reģistru", svītrojot no tā regulējumu par oficiālo publikāciju maksu saistībā ar reģistra ierakstu izsludināšanu. Minētās izmaiņas ietvertas likumprojektā "Grozījumi likumā "Par Latvijas Republikas Uzņēmumu reģistru"" (VSS-111), kas izsludināts Valsts sekretāru sanāksmē 11.02.2021.;
4. izmaiņas Covid-19 infekcijas izplatības pārvaldības likuma 24. panta pirmajā daļā, svītrojot no tā pilnvarojumu Ministru kabinetam noteikt maksas apmēru, maksas iekasēšanas kārtību un atvieglojumus par saistošo noteikumu publicēšanu oficiālajā izdevumā "Latvijas Vēstnesis". Minētie grozījumi tiks virzīti kā priekšlikumi Saeimas atbildīgajai komisijai, kad likums būs atvērts priekšlikumiem. Vienlaikus ar grozījumiem Covid-19 infekcijas izplatības pārvaldības likuma 24. panta pirmajā daļā spēku zaudēs arī uz tās pamata izdotie Ministru kabineta 2020. gada 30. jūnija noteikumi Nr. 425 "Kārtība un apmērs, kādā iekasējama maksa par to pašvaldības saistošo noteikumu publicēšanu oficiālajā izdevumā "Latvijas Vēstnesis", kuri izdoti saistībā ar Covid-19 infekcijas izplatību".
 |
| 2. | Atbildīgā institūcija | Tieslietu ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Sabiedrības līdzdalība šā projekta izstrādē nav nepieciešama, jo projekts balstīts Saeimā jau pieņemtajā lēmumā no 01.01.2021. nepiemērot maksu par publikācijām oficiālajā izdevumā "Latvijas Vēstnesis". |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Latvijas Republikas oficiālais izdevējs – VSIA "Latvijas Vēstnesis", Uzņēmumu reģistrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts būtiski neietekmē funkcijas vai uzdevumus nevienai no 1. punktā minētajām institūcijām. Mainīsies iekšējās un sadarbības procedūras un to apjoms.Institūcijām (t.sk. pašvaldībām) atbrīvosies kapacitāte, kas radusies no atteikšanās no oficiālo publikāciju maksas administrēšanas.VSIA "Latvijas Vēstnesis" resursi, kas atbrīvosies saistībā ar atteikšanos no oficiālo publikāciju maksas administrēšanas, tiks novirzīti novada pašvaldību saistošo noteikumu sistematizēšanai.Jaunas institūcijas netiek veidotas, esošās institūcijas nelikvidē un nereorganizē. |
| 3. | Cita informācija | Nav. |

Iesniedzējs:

Ministru prezidenta biedrs,

tieslietu ministrs Jānis Bordāns

Brazauska, 67036933

ilze.brazauska@tm.gov.lv

1. 2020. gada 24. novembra likums "Grozījumi Oficiālo publikāciju un tiesiskās informācijas likumā". https://likumi.lv/ta/id/319394 [↑](#footnote-ref-1)
2. http://tap.mk.gov.lv/mk/mksedes/saraksts/protokols/?protokols=2020-08-18 [↑](#footnote-ref-2)
3. [https://titania.saeima.lv/LIVS13/saeimalivs13.nsf/webAll?SearchView&Query=([Title]=\*ofici%C4%81lo+pub\*)&SearchMax=0&SearchOrder=4](https://titania.saeima.lv/LIVS13/saeimalivs13.nsf/webAll?SearchView&Query=(%5bTitle%5d=*ofici%C4%81lo+pub*)&SearchMax=0&SearchOrder=4) [↑](#footnote-ref-3)
4. Pasaules banka https://www.doingbusiness.org/en/data/exploreeconomies/latvia (skatīts 07.09.2020.) [↑](#footnote-ref-4)
5. https://www.vid.gov.lv/lv/informacija-par-darba-vietam-2020gada-atbilstosi-profesiju-klasifikatoram [↑](#footnote-ref-5)